b'\n_START_ARTICLE_\nPaljas silm\n_START_PARAGRAPH_\nPaljas silm on silmad kui looduslik vaatlusinstrument, mida inimene kasutab, kui tal puuduvad kunstlikud optikainstrumendid, n\xc3\xa4iteks teleskoop v\xc3\xb5i binokkel. _NEWLINE_Astronoomias r\xc3\xa4\xc3\xa4gitakse palja silmaga vaatlemisest muuhulgas juhtudel, kui mingid astronoomian\xc3\xa4htused (konjunktsioonid, komeedid, meteoorisajud) on mitteastronoomide jaoks h\xc3\xb5lpsasti vaadeldavad.   _NEWLINE_Palja silmaga on tavaliselt v\xc3\xb5imalik n\xc3\xa4ha taevakehi, mille n\xc3\xa4iv t\xc3\xa4hesuurus on  kuni +6\xe1\xb5\x90. Palja silma nurklahutus on umbes 1\xe2\x80\xb2.\xc2\xa0 On ka teravama n\xc3\xa4gemisega inimesi. Palja silmaga on n\xc3\xa4htud Uraani ja Jupiteri kaaslasi. _NEWLINE_Enne teleskoobi leiutamist tehti k\xc3\xb5ik astronoomilised vaatlused (sealhulgas Tycho Brahe vaatlused) palja silmaga.'